钦定古今图书集成/明伦汇编/家范典/第047卷 > 《夫人不荅妾拜议》摰虞
## 钦定古今图书集成/明伦汇编/家范典/第047卷 > 《夫人不荅妾拜议》摰虞

汉、魏故事，王公群妾见于夫人，夫人不荅拜。新礼以
为礼无不荅。更制妃夫人荅，妾拜。臣虞谨按《礼》，妾事
女君，如妇之事姑，而妾服女君期，女君不报，则敬与
妇同，而又加贱也。名位不同，本无酬荅，礼无不荅，义
不谓此。先圣殊嫡庶之别，以绝陵替之渐。峻明其防，
犹有𠎝违。宜定新法，自如其旧。